**live free or die**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

încătușat de fiecare pană

îmi scutur aripa de cenușă

poate-mi înfloresc lacrimi

pe colțul tăcerii

să le transform în balet

în spărgătorul de nuci

gheața e rezistentă

sper să lunec

nu vreau să mă înec în lacul insipid

detestat și de lebede

câte-au mai rămas

după ospățul ciorilor de ciocolată amară

mi-a bătut una în timpanul drept

crezând că-i fereastră

o lebădă

(dar ce mai este drept

când nici luna nu mai trece dreaptă

la nord de paralela 45)

a pictat pe geamul opac

c-o singură aripă

live free or die

mă gândesc la salcâmii albi

îmi acoperă cearcănele nopții

e liniște și atât de rece

înlănțuit de marmura gri

scrijelesc tomnatic o baladă

death is not the worst of evils